रोहित ने स्पष्ट किया कि मनीष पांडे, केदार जाधव और अंबाती रायुडु जैसे बल्लेबाजों के बीच मध्यक्रम के स्थानों के लिये मुकाबला है। उन्होंने हांगकांग के खिलाफ मैच की पूर्व संध्या पर कहा, ‘‘कई स्थानों को भरा जाना है जैसे कि तीसरे, चौथे और छठे नंबर के बल्लेबाज। इन सभी खिलाड़ियों (केदार, मनीष, रायुडु) की निगाहें इन स्थान पर होंगी। हम इस सीरीज में अधिक से अधिक खिलाड़ियों को मौका देना चाहते हैं। इस टूर्नामेंट में हमें चौथे और छठे नंबर के बल्लेबाज को तय करना होगा।’’